cyanic-selkie/wikianc huggingface dataset:
அன்வரா தைமூர்
அரசியல் வாழ்க்கை
அன்வாரா 1956 ஆம் ஆண்டில் ஜோர்ஹாட்டின் டெபிச்சரன் பாருவா பெண்கள் கல்லூரியில் பொருளாதாரத்துறையில் விரிவுரையாளராக பணியாற்றினார். 1972, 1978, 1983 மற்றும் 1991 ஆம் ஆண்டுகளில் அஸ்ஸாம் சட்டமன்றத்திற்கு சட்டமன்ற உறுப்பினராக ( எம்.எல்.ஏ ) தேர்ந்தெடுக்கப்பட்டார். 1988 ஆம் ஆண்டில் இவர் இந்திய நாடாளுமன்றத்திற்கு ( மாநிலங்களவ ) பரிந்துரைக்கப்பட்டார். 1991 ஆம் ஆண்டில் இவர் அஸ்ஸாமின் விவசாயத்துறைக்கு அமைச்சராக நியமிக்கப்பட்டார்.
இவர் அஸ்ஸாமின் இந்திய தேசிய காங்கிரஸ் கட்சியின் தலைவராகவும், அகில இந்திய காங்கிரஸ் கமிட்டியின் உறுப்பினராகவும் இருந்தார்.
அஸ்ஸாம் வரலாற்றில் முதலமைச்சராகிய முதல் பெண் மற்றும் ஒரே முஸ்லிம் இவர் தான். இந்திய வரலாற்றிலும் எந்தவொரு மாநிலத்தின் முதலமைச்சராக இருந்த ஒரே முஸ்லிம் பெண் முதலமைச்சர் இவர் தான். இவரது ஆட்சிக் காலம் 1980 ஆம் ஆண்டு டிசம்பர் முதல் 1981 ஆம் ஆண்டு ஜூன் வரையிலானது. இந்தியாவில் ஜனாதிபதி ஆட்சி யினால் இவரது அரசு ஆறு மாதங்களில் முடிவடைந்தது. 1983 ஆம் ஆண்டு முதல் 1985 ஆம் ஆண்டு வரை காலகட்டத்தில் இவர் அஸ்ஸாம் மாநிலத்தின் பொதுபணி துறை அமைச்சராக இருந்தார்.
இவர் 2011 ஆம் ஆண்டில் அகில இந்திய ஐக்கிய ஜனநாயக முன்னணியில் சேர்ந்தார்.
கல்வி
இவர் அலிகர் முஸ்லிம் பல்கலைக்கழகத்தில் பொருளாதாரத்தில் பட்டம் பெற்றார்.
வெளி குறிப்புகள்
இந்தியாவில் பட்டியல் பழங்குடியினரின் கலைக்களஞ்சியம்: பி.கே. மொஹந்தி எழுதிய ஐந்து தொகுதியில் பக்கம் 124.
இறப்பு
இவர் 2020 ஆம் ஆண்டு செப்டம்பர் 28 அன்று ஆஸ்திரேலியாவில் காலமானார்.
வெளி இணைப்புகள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்தியப் பெண் முதலமைச்சர்கள் பகுப்பு:2020 இறப்புகள் பகுப்பு:1936 பிறப்புகள் பகுப்பு:இந்திய முஸ்லிம்கள் பகுப்பு:அலிகார் முஸ்லிம் பல்கலைக்கழகத்தின் முன்னாள் மாணவர்கள் பகுப்பு:இந்திய முஸ்லிம் பெண்கள்
உல்லியக்குடி பிடாரியார் கோயில்
உல்லியக்குடி பிடாரியார் கோயில் தமிழ்நாட்டில் அரியலூர் மாவட்டம், உல்லியக்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
2011 இந்திய ஒன்றியத்தின் வரவு செலவுத் திட்டம்
மேற்கோள்கள்
பகுப்பு:இந்திய ஒன்றியத்தின் வரவு செலவுத் திட்டங்கள்
உல்லியக்குடி பிடாரியார் கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெட்டில்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புதிய உலக பிணந்தின்னிக் கழுகு
புதிய உலக பிணந்தின்னிக் கழுகு என்பது தற்போது உயிர் வாழும் உயிரினங்களில் 5 பேரினங்களை கொண்டுள்ளது. தற்போது அமெரிக்காக்களின் சூடான மற்றும் மித வெப்பப் பகுதிகளில் காணப்படும் ஐந்து பிணந்தின்னிக் கழுகுகள் மற்றும் இரண்டு கோன்டோர் பறவைகளை இந்த குடும்பம் உள்ளடக்கியுள்ளது. நியோஜீன் காலத்தின் போது புதிய உலக பிணந்தின்னிக் கழுகுகள், பழைய உலகம் மற்றும் வட அமெரிக்கா ஆகிய இரண்டு பகுதிகளிலும் பரவலாகக் காணப்பட்டன.
பிணந்தின்னிக் கழுகுகள் பெரும்பாலும் இறந்த உயிரினங்களின் உடல்களை உண்டு வாழ்கின்றன. இறந்த உடல்களை உண்பதால் இவற்றிற்கு எந்த தீங்கும் ஏற்படுவதில்லை. புதிய உலக பிணந்தின்னிக் கழுகுகள் நல்ல நுகரும் திறனைப் பெற்றுள்ளன. அதே நேரத்தில் பழைய உலக பிணந்தின்னிக் கழுகுகள் இறந்த உயிரினங்களின் உடல்களை பார்வையின் மூலம் கண்டறிகின்றன. பல்வேறு பிணந்தின்னிக் கழுகுகளின் குறிப்பிடத்தகுந்த அமைப்பானது இறகுகள் அற்ற தலைப் பகுதி ஆகும்.
விளக்கம்
புதிய உலக பிணந்தின்னிக் கழுகுகள் பொதுவாக பெரிய உருவத்துடன் காணப்படுகின்றன. 56 முதல் 61 சென்டிமீட்டர் வரை நீளம் உடைய சிறிய மஞ்சள் தலை பிணந்தின்னிக் கழுகு முதல் 120 சென்டிமீட்டர் வரை நீளத்திலும் 12 அல்லது அதற்கு மேற்பட்ட கிலோகிராம் எடையையும் அடையக்கூடிய கலிபோர்னியா மற்றும் ஆண்டீஸ் மலை கோன்டோர்கள் வரை இவை வேறுபட்ட அளவுகளில் காணப்படுகின்றன. இவற்றின் சிறகுகள் பொதுவாக கருப்பு அல்லது பழுப்பு நிறத்தில் உள்ளன. சில நேரங்களில் வெள்ளை நிற அடையாளங்களுடன் காணப்படும். அனைத்து உயிரினங்களுமே சிறகுகள் அற்ற தலைப்பகுதி மற்றும் கழுத்துப் பகுதியை கொண்டுள்ளன. சில உயிரினங்களில் இப்பகுதி பிரகாசமான நிறத்திலிருக்கும்.
அனைத்து புதிய உலக பிணந்தின்னிக் கழுகுகளும் நீளமான அகண்ட சிறகுகளையும் ஒரு கடினமான வாலையும் கொண்டுள்ளன. இந்த அமைப்பு இவை வானில் உயரே மிதக்க உதவுகின்றது. அனைத்து நிலவாழ் பறவைகளிலேயே வானில் மிதப்பதற்கு ஏற்றவாறு இவை தகவமைந்து உள்ளன.
இவற்றின் அலகானது சற்றே வளைந்துள்ளது. மற்ற கொன்றுண்ணி பறவைகளுடன் ஒப்பிடும்போது இவற்றின் அலகானது வலிமையற்று காணப்படுகின்றது. உயிரோடு இருக்கும் உடல்களை கிழிப்பதற்கு பயன்படாமல் இறந்து அழுகிய உடல்களை கிழிப்பதற்கு பயன்படுவதால் இவற்றின் அலகு இவ்வாறு அமைந்துள்ளது.
பரவல் மற்றும் வாழ்விடம்
புதிய உலக பிணந்தின்னிக் கழுகுகள் புவியின் மேற்கு அரைக்கோளத்தில் மட்டுமே காணப்படுகின்றன. இவை தெற்கு கனடாவில் இருந்து தென்னமெரிக்கா வரை காணப்படுகின்றன. பெரும்பாலான புதிய உலக பிணந்தின்னிக் கழுகு இனங்கள் தங்களது வாழ்விடத்தை காலநிலைக்கு ஏற்ப மாற்றுவதில்லை. ஆனால் கனடா மற்றும் வடக்கு ஐக்கிய அமெரிக்காவில் காணப்படும் வான்கோழி பிணந்தின்னி கழுகு இனங்கள் குளிர்காலத்தில் தெற்குப் பகுதிக்கு இடம் பெயர்கின்றன. புதிய உலக பிணந்தின்னிக் கழுகுகள் பல்வேறு வகையான வாழ்விடம் மற்றும் சூழ்நிலை அமைப்புகளில் வாழ்கின்றன. பாலைவனம் முதல் வெப்பமண்டல மழைக்காடுகள் வரை இவை காணப்படுகின்றன. கடல் மட்டத்திலிருந்து மலைப் பகுதிகள் வரை இவை காணப்படுகின்றன. அழுகிய உடல்களை அறிவதற்கு ஏற்ப தகவமைந்த நுகரும் திறனை இவை பயன்படுத்துகின்றன.
வளர்ச்சி
புதிய உலக பிணந்தின்னிக் கழுகுகள் மற்றும் கோன்டோர் பறவைகள் கூடுகளை கட்டுவதில்லை. ஆனால் வெற்று மேற்பரப்பின் மீது முட்டைகளை இடுகின்றன. உயிரினத்தைப் பொருத்து சராசரியாக 1 முதல் 3 முட்டைகள் இடப்படுகின்றன. பிறக்கும் குஞ்சுகள் இறகுகள் இன்றி பிறக்கின்றன.
உசாத்துணை
பகுப்பு:பிணந்தின்னிக் கழுகுகள்
ரோஜா முத்தையா
thumb|முத்தையா, ஓவியர் (ரோசா ஆர்ட்ஸ்], [[ரோஜா முத்தையா ஆராய்ச்சி நூலகம் நிறுவியர்]] ரோஜா முத்தையா என்பவர் ஓவியர் ஆவர். இவரது சொந்த ஊர் கோட்டையூர் ஆகும். இவர் தன் சொந்த முயற்சியால் “ரோஜா ஆர்ட்சு” என்னும் கலைக்கூடத்தை நிறுவினார். தன் சொந்த முயற்சியால் பல்லாயிரக்கணக்கான அரிய நூல்களைச் சேகரித்து பராமரித்தார். மறைந்த இவரின் பெயரால் ரோஜா முத்தையா ஆராய்ச்சி நூலகம் என்ற நூலகம் சென்னையிலுள்ள தரமணியில் அமைந்துள்ளது. இந்நூலகத்தை சிக்காகோ பல்கலைக்கழகத்தினர் ஊக்கத்தொகை அளித்து பராமரித்து வருகின்றனர்.
மேற்கோள்கள்
பகுப்பு:1929 பிறப்புகள்
சேவியர் டொகெர்ட்டி
சேவியர் ஜோன் டொகெர்ட்டி (Xavier John Doherty, பிறப்பு: 22 நவம்பர் 1982) ஆத்திரேலியத் துடுப்பாட்ட வீரர் ஆவார். இவர் தாசுமேனியா மாநில அணிக்காகவும், ஆத்திரேலிய தேசிய அணிக்காகவும் விளையாடி வருகிறார். இடக்கை துடுப்பாட்ட வீரரான இவர், ஒரு இடதுகை மரபுவழா சுழல் பந்துவீச்சாளரும் ஆவார். இவர் தனது முதலாவது ஒருநாள் பன்னாட்டுப் போட்டியை இலங்கை அணுக்கு எதிராக மெல்பேர்ணில் 2010 நவம்பரில் விளையாடினார். அதே மாதத்தில் தனது முதலாவது தேர்வுப் போட்டியில் கபா விளையாட்டரங்கில் விளையாடினார். 2011 உலகக் கிண்ணப் போட்டிகளில் காயம் காரணமாக இவர் தேர்ந்தெடுக்கப்படவில்லை.
வெளி இணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் துடுப்பாட்டக்காரர்கள்
மண்டலமாணிக்கம் கைலாசநாதசாமி கோயில்
மண்டலமாணிக்கம் கைலாசநாதசாமி கோயில் தமிழ்நாட்டில் இராமநாதபுரம் மாவட்டம், மண்டலமாணிக்கம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், அரும்பவளநாயகி சன்னதிகளும், விநாயகர், தட்சிணாமூர்த்தி, சண்டீஸ்வரர், முருகன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் சித்திரை வருடப்பிறப்பு முக்கியத் திருவிழாவாக நடைபெறுகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெப்ரவரி 2008
பெப்ரவரி 2008, 2008 ஆம் ஆண்டின் இரண்டாவது மாதமாகும். இம்மாதம் ஒரு வெள்ளிக்கிழமை ஆரம்பித்து 29 நாட்களின் பின்னர் ஒரு வெள்ளிக்கிழமை முடிவடையும். தமிழ் நாட்காட்டியின் படி மாசி மாதம் பெப்ரவரி 13 இல் தொடங்கி மார்ச் 13 இல் முடிவடைகிறது.
நிகழ்வுகள்
பகுப்பு:2008
பர்கஃட் மக்களவைத் தொகுதி
பர்கஃட் மக்களவைத் தொகுதி (Bargarh Lok Sabha constituency), இந்திய மக்களவைத் தொகுதியாகும். இது ஒடிசாவிலுள்ள 21 மக்களவைத் தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் உட்படுத்தப்பட்டுள்ளன.
2014 தேர்தல் முடிவுகள்
2014 தேர்தலில் பிஜு ஜனதா தள வேட்பாளர் டாக்டர் பிரவாஸ் குமார் சிங் பாரதிய ஜனதா கட்சி வேட்பாளர் சுபாஷ் சவுகானை 11,178 வாக்குகள் வித்தியாசத்தில் தோற்கடித்தார்.
வெளி இணைப்புகள்
பகுப்பு:ஒடிசா மக்களவைத் தொகுதிகள் பகுப்பு:பர்கஃட் மாவட்டம் பகுப்பு:ஜார்சுகுடா மாவட்டம்
2007 துடுப்பாட்ட உலகக்கிண்ணம்
2007 துடுப்பாட்ட உலகக்கோப்பை (2007 Cricket World Cup, கிரிக்கெட் உலகக்கோப்பை 2007)மேற்கிந்தியத் தீவுகளில் 2007 மார்ச் 13ல் இருந்து ஏப்ரல் 28 வரை நடைபெற்றது. இந்தப் போட்டியில் பங்குபற்றிய 16 நாடுகளைச் சார்ந்த அணிகளும் ஒவ்வொரு குழுவிலும் நான்கு அணிகள் வீதமாக நான்கு குழுக்களாகப் பிரிக்கப்பட்டு போட்டிகள் இடம்பெற்றன. ஒவ்வொரு குழுவிலும் முதல் இரண்டு அணிகள் "சூப்பர் 8" என அழைக்கப்படும் அடுத்த சுற்றுக்குத் தகுதி பெற்றதோடு அதன் மூலம் அரையிறுதி ஆட்டத்துக்காக அவுஸ்திரேலியா, இலங்கை, நியூநிலாந்து, தென்னாபிரிக்கா ஆகிய அணிகள் தெரிவு செய்யப்பட்டன. அவுஸ்திரேலியாவும் இலங்கையும் இறுதி ஆட்டத்துக்குத் தெரிவாகின. ஏப்ரல் 28 இல் நடந்த இறுதி ஆட்டத்தில் அவூஸ்திரேலிய அணி இனக்கையை வென்று உலகக்கிண்ணத்தைக் கைப்பற்றியது. மொத்தமாக 51 போட்டிகள் நடைபெற்றன. 2003 துடுப்பாட்ட உலகக்கோப்பையின் போது பங்கு பற்றியதை விட இரண்டு அணிகள் இம்முறை கூடுதலாக பங்கு பற்றிய போதும், மொத்தப் போட்டிகள் 2003 துடுப்பாட்ட உலகக்கோப்பை போட்டிகளைவிட மூன்று குறைவானதாகும்.
போட்டி நடத்தும் நாடுகள் தெரிவு
thumb|2007 உலகக்கோப்பை துடுப்பாட்டம் நடத்தும் நாடுகள்
பன்னாட்டுத் துடுப்பாட்ட அவையின் சுழற்சிமுறை கொள்கைக்கேற்ப மேற்கிந்தியத் தீவுகளுக்கு உலகக்கிண்ணப் போட்டிகளை நடத்துவதற்கான வாய்ப்பு வழங்கப்பட்டது. மேற்கிந்தியத் தீவுகளில் உலகக்கிண்ணப் போட்டிகள் நடத்தப்படுவது இதுவே முதற் தடவையாகும். ஐக்கிய அமெரிக்க நாடுகள் தமது நாட்டில் உலகக்கிண்ணப் போட்டிகள் நடத்தப்படவேண்டும் என கோரிக்கை விட்டாலும் அது நிராகரிக்கப்பட்டு கரிபிய நாடுகளுக்கு வாய்ப்பு வழங்கப்பட்டது. பேர்மியுடா, புனித.வின்சண்ட் நாடுகளின் கோரிக்கைகளும் நிராகரிக்கப்பட்டது.
இடங்கள்
மேற்கிந்தியத் தீவுகளில் எட்டு இடங்கள் உலகக்கிண்ணப் போட்டிகளை நடத்துவதற்கு தெரிவு செய்யப்பட்டுள்ளன. புனித.லுசியா, ஜமெய்கா, பார்படோஸ் ஏழு போட்டிகளை நடத்துவதோடு ஏனைய நாடுகள் ஆறு போட்டிகளை நடத்தும்.
மைதானத்தின் கொள்ளளவு, இருக்கைகளின் எண்ணிக்கையை குறிக்கிறது.
இவற்றுக்கு மேலதிகமாக நான்கு மைதானங்கள் முன்னோடிப் பயிற்சிப் போட்டிகளை நடத்தின.
யமேக்க அரசு US$80.8 மில்லியனை விளையாட்டுத் தளங்களுக்காக செலவிட்டது. இதில் சபினா மைதானத்தின் மறுசீரமைப்புச் செலவுகளும் அடங்கும் மேலும் US $20 மில்லியனை வேறு தேவைகளுக்கு செலவிட்டது. மொத்தம் 100 மில்லியன் அமெரிக்க டாலர்களை செலவழித்துள்ளது.
தகுதி பெற்ற அணிகள்
தேர்வுத் (டெஸ்ட்) துடுப்பாட்ட போட்டித் தகுதி பெற்ற பத்து நாடுகளும் கென்யாவும் 2007 உலகக்கிண்ணத் துடுப்பாட்டத்தில் விளையாடத் தானாகத் தகுதி பெற்றதோடு ஐந்து மேலதிக அணிகள் ஐ.சி.சி கிண்ணத்தின் மூலம் தகுதி பெற்றன. 16 அணிகள் பங்குபெறுவதால் இது வரை நடைபெற்ற உலகக்கோப்பை துடுப்பாட்டப் போட்டிகளில் 2007 போட்டித் தொடரே பெரியதாகும்.
போட்டிகள்
பகல் நேரப் போட்டிகள் 0930 முதல் 1715 உள்நாட்டு நேரத்தில் நடைபெறும். ஆட்டத்தின் முதல் பகுதி 0930 முதல் 1300 வரையும் இரண்டாம் பகுதி 1345 முதல் 1715 வரையும் நடைபெறும். ஜமேக்கா தவிர்ந்த ஏனைய உலகக்கிண்ணத் திடல்கள் UTC-4 நேர வலயத்தில் அமைந்துள்ளன. ஜமேக்கா UTC-5 நேரவலயத்தில் அமைந்துள்ளது.
பிடிகள் தொடர்பாக புதிய விதி கடைப்பிடிக்கப்படும். இதன்படி களத்தில் உள்ள நடுவர்கள் பந்து சரியாகப் பிடிக்கப்பட்டதா என்பதை அறிய தொலைக்காட்சி நடுவரிடம் (மூன்றாம் நடுவர்) வினவலாம். இதன் போது மட்டையாளர் பந்தை மட்டையால் அடிக்காவிட்டால் அதனையும் மூன்றாம் நடுவர் திடலில் உள்ள நடுவருக்கு தெரியப்படுத்தலாம்.
தரப்படுத்தலுக்கான சீர்தரம்
குழு நிலைப் போட்டிகளிலும் சூப்பர் 8 போட்டிகளிலும் வழங்கப்படும் புள்ளிகள்:
ஒவ்வொரு குழுவிலும் முதல் இரண்டு அணிகள் அடுத்த சுற்றுக்கு தகுதி பெறுவதோடு குழுவில் தகுதி பெறாத அணிகளுக்கு எதிராக பெறப்பட்ட புள்ளிகள் அடுத்த சுற்றுக்கு கொண்டு செல்லப்படமாட்டாது. சூப்பர் 8 சுற்றில் இவ்விரண்டு அணிகளும் இச்சுற்றுக்குத் தகுதி பெறும் 6 அணிகளுடன் போட்டியிடும். முதல் 4 அணிகள் அரை-இறுதிக்கு தகுதி பெறும். நிலை புள்ளிகளை மையமாக கொண்டு தீர்மானிக்கப்படும். இரண்டு அணிகள் ஒரே புள்ளிகளைப் பெறும்போது பின்வரும் முறை தகுதியான அணியை தெரிவு செய்ய பயன்படுத்தப்படும்:
வெளியேற்ற நிலை
வெளியேற்ற நிலை (Knockout Stage) போட்டிகளில் போட்டி சமப்பட்டாலோ அல்லது முடிவு பெறப்படாமல் போனாலோ பின்வரும் முறைகள் மூலம் அணிகள் தரப்படுத்தப்படும்.
இறுதிப்போட்டியில் இவ்வாரான நிகழ்வு இடம்பெறுமாயின் பின்வரும் முறை பயன்படுத்தப்படும்.
ஊடகங்கள்
thumb|100px|மெலோ
2007 உலகக்கிண்ணத்தில் "மெலோ" என பெயரிடப்பட்டுள்ள செம்மஞ்சள் நிற மீயர்கட் போட்டிச்சின்னமாக (mascot) தெரிவுச் செய்யப்பட்டுள்ளதோடு அதிகாரப்பூர்வ பாடல் யமேக்க பாடகரான செகி, பர்படொசியரான ரூபீ, திரினிடாடியரான பேயி-ஆன் லியொன்ஸ் என்பவர்கள் பாடிய "த கேம் ஒவ் லவ் அண்ட் யுனிட்டி  என்ற ஆங்கில மொழிப் பாடலாகும்.
பயிற்சிப் போட்டிகள்
உலகக்கிண்ணத்தொடருக்கு முன்னதாக மேற்கிந்திய தீவுகளின் காலநிலை மற்றும் களநிலைகளுக்கு இயல்புரும் வகையில் பயிற்சிப்போட்டிகளில் ஈடுபட்டன. இவை அதிகாரப்பூர்வமான ஒருநாள் பன்னாடுப் போட்டிகளாக கருதப்படவில்லை. போட்டிகள் மார்ச் 15 திங்கள் தொடக்கம் மார்ச் 9 வரை நடைபெற்றன.
குழுக்களும் அணிகளும்
உலகக்கிண்ணம் குழுநிலைப் போட்டிகளுடன் தொடங்கும். பார்வையாளர்களுக்கான வசதிகள் மேற்கிந்தியத்தீவுகளில் குறைவாக காணப்படுவதால், அவுஸ்திரேலியா, இந்தியா, இங்கிலாந்து, மேற்கிந்தியத்தீவுகள் அணிகளுக்கு பார்வையாளரர்கள் அளவுக்கு அதிகமாக இருப்பார்கள் என்ற மதிப்பீட்டின் காரணமாக அவை வெவ்வேறு குழுக்களில் இடப்பட்டன.
குழுக்கள் பின்வரும் அட்டவணையில் காட்டப்பட்டுள்ளதோடு ஏப்ரல் 2005 தரப்படுத்தல்கள் அடைப்புக்குறிக்குள் காட்டப்பட்டுள்ளன.
அமைப்பு
உலகக்கிண்ணத் தொடர், பயிற்சிப் போட்டிகளுடன் தொடங்கியது. குழுநிலைப் போட்டிகள் மார்ச் 13 செவ்வாயன்று தொடங்கி மார்ச் 25 ஞாயிறு வரை நடைபெற்றது. குழுநிலைப்போட்டிகளில் மொத்தம் 24 போட்டிகள் நடைபெற்றன. ஒவ்வொரு குழுவிலும் குழுநிலைப்போட்டிகளில் முதல் இடம் பெறும் இரண்டு அணிகள் அடுத்த சுற்று "சூப்பர் 8"க்கு தகுதி பெறும். அடுத்த சுற்றுக்குத் தகுதி பெறும் அணிகள் குழுவில் புள்ளிகளின் அடிப்படையில் பெறப்பட்ட இடங்களை அல்லாமல், குழுநிலைப் போட்டிகளுக்கு முன்னதாக அணிகளுக்கு வழங்கப்பட்டுள்ள இடங்களையே பெறும். குழுவில் முதல் இரண்டு என முன் குறிக்கப்பட்ட அணிகளுள் ஒன்று தகுதிபெறாத போது அவ்விடத்துக்கு தகுதி பெற்ற ஏனைய அணியொன்று நிரப்பப்படும். எடுத்துக்காட்டுக்கு, ஸ்கொட்லாந்து அவுஸ்திரேலியாவுக்கு பதில் தகுதிபெறுமாயின் அது A1 இடத்தைப் பிடிக்கும்.
சூப்பர் 8க்கு தகுதி பெறும் அணிகள் குழுநிலைப் போட்டிகளின் போது அக்குழுவில் தகுதிபெறும் மற்றைய அணியுடனான போட்டியில் பெற்ற புள்ளிகளை மட்டுமே முன் கொண்டு செல்லும். சூப்பர் 8 இல் ஒரு குழுவில் தகுதி பெறும் இரண்டு அணிகள் அச்சுற்றுக்கு தகுதி பெற்ற ஏனைய 6 அணிகளை எதிர்த்துப் போட்டியிடும். சூப்பர் 8 இன் முடிவில் முதலிடம் பெறும் 4 அணிகள் அரை-இறுதி போட்டிகளுக்கு தெரிவாகும். சூப்பர் 8 போட்டிகள் மார்ச் 27 செவ்வாய் தொடக்கம் ஏப்ரல் 21 சனி வரை நடைபெறும். சூப்பர் 8 சுற்றில் முன்னிலை வகிக்கும் 4 அணிகள் அடுத்தச் சுற்றுக்கு தகுதி பெறுவதோடு அது வெளியேற்ற நிலை (Knockout Stage) எனப்படும். சூப்பர் 8 இல் முதலிடத்தையும் 4வது இடத்தைப் பிடித்த அணிகளும், 2ஆம் 3ஆம் இடத்தைப் பிடித்த அணிகளும் அரை-இறுதி போட்டிகளில் விளையாடும். இவ்விரு போட்டிகளின் வெற்றியாளர்கள் இறுதிப் போட்டிக்கு தகுதி பெறுவர்.
தொடரின் எல்லாப் போட்டிகளும் காலநிலை கோளாறு காரணமான தடங்கல்களுக்காக போட்டிக்கு அடுத்தநாள் "கூடுதல் நாளாக" ஒதுக்கப்பட்டிருக்கும்.
குழு A
அனைத்துப் போட்டிகளும் 1330 UTC க்கு ஆரம்பமாகும்.
புதன் மார்ச் 14 2007
வெள்ளி மார்ச் 16 2007
ஞாயிறு மார்ச் 18 2007
செவ்வாய் மார்ச் 20 2007
வியாழன் மார்ச் 22 2007
ஞாயிறு மார்ச் 24 2007
குழு B
எல்லா போட்டிகளும் 1330 UTCக்கு தொடங்கும்.
வியாழன் மார்ச் 15 2007
சனி மார்ச் 17 2007
திங்கள் மார்ச் 19 2007
புதன் மார்ச் 21 2007
*மழை காரணமாக போட்டி சுருக்கப்பட்டு டக்வோர்த் லூயிஸ் முறையின் மூலம் வங்காளதேசத்துக்கு 46 பந்து பரிமாற்றங்களில் 311 என்ற வெற்றி இலக்கு வழங்கப்பட்டது.
ஞாயிறு மார்ச் 25 2007
''* பர்மியுடாவின் துடுப்பாட்டத்தின் போது பெய்த மழை காரணமாக போட்டி சுருக்கப்பட்டு இரண்டு அணிகளுக்கும் 21 நிறைவுகள் வழங்கப்பட்டது. டக்வோர்த் லூயிஸ் முறையின் மூலம் வங்காளதேசத்துக்கு 21 பந்து பரிமாற்றங்களில் 96 என்ற வெற்றி இலக்கு வழங்கப்பட்டது.''
குழு C
எல்லா போட்டிகளும் 1330 UTCக்கு ஆரம்பமாகும்.
புதன் மார்ச் 14 2007
வெள்ளி மார்ச் 16 2007
ஞாயிறு மார்ச் 18 2007
செவ்வாய் மார்ச் 20 2007
வியாழன் மார்ச் 22 2007
சனி மார்ச் 24 2007
குழு D
எல்லா போட்டிகளும் 1330 UTCக்கு ஆரம்பமாகும்.
செவ்வாய் மார்ச் 13 2007
சனி மார்ச் 17 2007
திங்கள் மார்ச் 19 2007
புதன் மார்ச் 21 2007
வெள்ளி மார்ச் 23 2007
*மழை காரணமாக போட்டி சுருக்கப்பட்டது; டக்வோர்த் லூயிஸ் முறையின் மூலம் மேற்கிந்தியத்தீவுகளுக்கு 40 பந்து பரிமாற்றங்களில் 190 என்ற வெற்றி இலக்கு வழங்கப்பட்டது.
சுப்பர் 8
எல்லா போட்டிகளும் 1330 UTCக்கு ஆரம்பமாகும்.
சுருக்கங்கள்:
இறுதி
இந்த இரண்டு அணிகளும் 1996 துடுப்பாட்ட உலகக்கிண்ணப் போட்டியின் இறுதி ஆட்டத்துக்குத் தெரிவாகி இலங்கை அணி வெற்றிபெற்றிருந்தது. இந்த ஒரு தோல்வியைத் தவிர இதற்கு முன்னர் அவுஸ்திரேலியா இலங்கை அணிக்கெதிராக விளையாடிய அனைத்து உலகக்கிண்ணப் போட்டிகளிலும் வெற்றி பெற்றிருந்தது. இம்முறை இறுதி ஆட்டம் இலங்கை பங்குபற்றிய இரண்டாவது உலகக்கிண்ண இறுதி ஆட்டமாகும். அவுஸ்திரேலியாவுக்கு இது ஆறாவது ஆகும். அவுஸ்திரேலியா இப்போட்டித்தொடரை எந்த ஒரு ஆட்டத்தையும் இழக்காமல் விளையாடி வென்றுள்ளது குறிப்பிடத்தக்கது.
விருதுகள்
தொடரின் சிறந்த வீரர்: கிளென் மெக்ரா
முக்கிய நிகழ்வுகள்
உலகக் கிண்ணப் போட்டிகளின் போது நடைபெற்ற சில முக்கிய நிகழ்வுகள்:
சவால்கள்
பிப்ரவரி 2006இல் மேற்கிந்தியத்தீவுகள் உலகக்கிண்ணத்தை நடத்த தகுதி வாய்ந்ததா என சர் ரொனால்ட் சாண்டர்ஸ் கேள்வி எழுப்பினார். இவர் இப்பகுதி நாடுகள் புதிய திடல்கள் அமைப்பதற்கான கடன்களை உலகக்கிண்ண வருமானத்தையும் 2007க்குப் பிறகான சுற்றுலா கைத்தொழில் வளர்ச்சியையும் நம்பியே வங்கிகளிடமிருந்து பெறுவதாக எடுத்துக் காட்டினார். இதற்கு, இந்நிலப்பகுதியில் காணப்படும் துடுப்பாட்டம் மீதான அளவுக்குக் கூடிய பற்று இத்தொடரை வெற்றியடைய செய்யும் என மேற்கிந்திய வீரர்கள் பதிலளித்தனர்.
உலகக்கிண்ணத்துக்கான தயார் நிலையில் பல பிரச்சினைகள் தோன்றின. சில விளையாடுத் திடல்கள் மார்ச் 11 2007, உலகக்கிண்ண தொடக்க நிகழ்வின்போது 100% நிறைவடையவில்லை. சபினா திடலில்  பார்வையாளர்களது பாதுகாப்பு கருதி பார்வையாளர் மாடத்தின் ஒரு பகுதியில் இருக்கைகள் அகற்றப்பட்டன. டிரால்னீ திடல் யமேக்காவில் தயார்நிலை போட்டிகளின் போது திடல் ஊழியர்கள் உள்செல்ல முடியாமல் போனது. மேலதிகமாக அவுஸ்திரேலியாவும் தென்னாபிரிக்காவும் பயிற்சித் திடல்கள் பற்றிய தமது கவலையை தெரிவித்திருந்தன.
பஸ்பாகே கோரளை பிரதேச செயலாளர் பிரிவு
பஸ்பாகே கோரளை பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 29 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 119.4 சதுர கிலோமீட்டர்களாகவுள்ளது. இங்கு 92 கிராமங்களும், 15072 குடும்பங்களும் உள்ளன. அத்துடன் இப்பிரிவில் 01 வைத்தியசாலையும் 34 பாடசாலைகளும் உள்ளன.
வெளியிணைப்புக்கள்
பகுப்பு:கண்டி மாவட்டப் பிரதேச செயலாளர் பிரிவுகள்
ஊட்டத்தூர் ஊராட்சி
ஊட்டத்தூர் ஊராட்சி (Ootathur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள, புள்ளம்பாடி ஊராட்சி ஒன்றியத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2635 ஆகும். இவர்களில் பெண்கள் 1291 பேரும் ஆண்கள் 1344 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யாகன்
வலது|thumb|யாகன்சிலை யாகன் (Yagan; c. 1795 – 11 சூலை 1833) என்பவர் நூங்கர் இன ஆத்திரேலியப் பழங்குடிப் போர் வீரர் ஆவார். ஆர்க்கிபால்ட் பட்லர் என்ற விவசாயியின் ஊழியரான எரின் என்ட்விசில் எனபவரைக் கொன்ற குற்றத்திற்காக, உள்ளூர் அதிகாரிகளால் யாகன் தேடப்பட்டார். பட்லரின் மற்றொரு பணியாளரான தாமஸ் சிமெட்லி, உருளைக்கிழங்கு மற்றும் கோழிகளைத் திருடிக்கொண்டிருந்த நூங்கர் மக்கள் குழுவைச் சுட்டு, அவர்களில் ஒருவரைக் கொன்றதற்கான பழிவாங்கும் செயலாக என்ட்விசிலை யாகன் கொன்றார். யாகனை உயிருடனோ அல்லது இறந்த நிலையிலோ பிடித்துத் தருபவருக்கு அன்றைய ஆத்திரேலிய அரசு பணப் பரிசை அறிவித்தது. வில்லியம் கீட்ஸ் என்ற இளம் குடியேறி யாகனைச் சுட்டுக் கொன்றார். நூங்கர் இன மக்களால் யாகன் ஒரு பழம்பெரும் நபராக கருதப்படுகிறார்.
யாகன் சுட்டுக் கொல்லப்பட்ட பிறகு, அவரது தலையை அகற்றிய குடியேறிகள் அரசிடம் பரிசைப் பெற்றனர். பின்னர், அவரது உடலை இலண்டனுக்கு அனுப்பி, அங்கு அது "மானுடவியல் ஆர்வமாகக்" காட்சிப்படுத்தப்பட்டு இறுதியில் லிவர்பூல் நகரில் உள்ள ஓர் அருங்காட்சியகத்திற்கு வழங்கப்பட்டது. ஒரு நூற்றாண்டிற்கும் மேலாக அவரது தலை சேமித்து வைக்கப்பட்டு, இறுதியில் 1964 இல் லிவர்பூலில் உள்ள ஒரு குறிக்கப்படாத கல்லறையில் மற்ற எச்சங்களுடன் புதைக்கப்பட்டது. பல ஆண்டுகளாக, சமயக் காரணங்களுக்காகவும், யாகனின் பாரம்பரியப் புகழின் காரணமாகவும், நூங்கர் மக்கள் யாகனின் தலையைத் திருப்பி அனுப்பும்படி கேட்டனர். புதைக்கப்பட்ட இடம் 1993 இல் அடையாளம் காணப்பட்டது; அதிகாரிகள் நான்கு ஆண்டுகளுக்குப் பிறகு தலையை ஆத்திரேலியாவுக்கு திருப்பி அனுப்பினர். நூங்கர் சமூகத்தினருக்குப் பொருத்தமான இறுதி இளைப்பாறும் இடம் பற்றிய விவாதத்திற்குப் பிறகு, யாகனின் தலை சூலை 2010 இல், அவர் இறந்து 177 ஆண்டுகளுக்குப் பிறகு, மேற்கு ஆத்திரேலியாவில் உள்ள சுவான் பள்ளத்தாக்கில் ஒரு பாரம்பரிய விழா மூலம் அடக்கம் செய்யப்பட்டது.
மேற்கோள்கள்
பகுப்பு:1795 பிறப்புகள் பகுப்பு:1833 இறப்புகள் பகுப்பு:ஆஸ்திரேலியப் பழங்குடிகள் பகுப்பு:மேற்கு ஆஸ்திரேலியா
புகைப்பட்டி ஊராட்சி
புகைப்பட்டி ஊராட்சி (Pugaipatti Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள உளுந்தூர்பேட்டை வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2948 ஆகும். இவர்களில் பெண்கள் 1492 பேரும் ஆண்கள் 1456 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அர்வாடோ
அர்வாடோ (Arvato) என்பது செருமானிய சேவைக்குழுமம் ஆகும். இதன் தலைமை அலுவலகம் செருமனியின் குடேர்சுலோவில் அமைந்துள்ளது. இது ஒரு உலகளாவிய குழுமம் ஆகும். வாடிக்கையாளர்களின் தேவைகள், தகவல் தொழில் நுட்பம் போக்குவரத்து மற்றும் நிதியம் தொடர்பான சேவைகளை இந்தக் குழுமம் செய்கிறது. பெர்ட்டல்ஸ்மன் குழுமத்தின் எட்டு பிரிவுகளில் ஒன்று அர்வாடோ ஆகும்.
பெர்ட்டல்ஸ்மன் என்ற குழுமத்தின் அச்சடிப்பு வேலை தொழிற்சாலைப் பணிகள் ஆகியவற்றை இந்தக் குழுமம் தொடங்கியது. 1999இல் ஆர்வாடோ என்று பெயர் சூட்டினார்கள். இதில் 68463 ஊழியர்கள் பணி செய்கிறார்கள். 3.84 பில்லியன் யூரோக்கள் மதிப்பளவில் மொத்த வரவு செலவு ஆகிறது.
மேற்கோள்
பகுப்பு:தகவல்நுட்ப குழுமங்கள்
கீழக்கரை உக்கிரவீரமாகாளியம்மன் கோயில்
கீழக்கரை உக்கிரவீரமாகாளியம்மன் கோயில் தமிழ்நாட்டில் இராமநாதபுரம் மாவட்டம், கீழக்கரை என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் உக்கிர வீரமாகாளி அம்மன் சன்னதியும், விநாயகர், ஐயப்பன், பைரவர், நவக்கிரகம், பேச்சியம்மன் நாகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. புரட்டாசி, ஐப்பசி மாதம் நவராத்திரி முக்கிய திருவிழாவாக நடைபெறுகிறது. மாசி மாதம் சிவன்ராத்திரி திருவிழாவாக நடைபெறுகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோன்ராட் எமில் பிளாச்
கோன்ராட் எமில் ப்ளாச், ForMemRS (21 சனவரி 1912 - 15 அக்டோபர் 2000) ஒரு செருமானிய அமெரிக்க உயிர் வேதியியலாளர் ஆவார். கொழுப்பு மற்றும் கொழுப்பு அமில வளர்சிதை மாற்றத்தின் வினைவழிமுறை மற்றும் ஒழுங்குமுறை தொடர்பான கண்டுபிடிப்புகளுக்காக 1964 இல் ( ஃபியோடர் லினனுடன் இணைந்து) உடலியங்கியல் அல்லது மருத்துவத்திற்கான நோபல் பரிசைப் பெற்றார்.
வாழ்க்கை மற்றும் தொழில்
இடது|thumb| ப்ளாச் c. 1963 செருமானியப் பேரரசின் சிலேசியாவின் புருசிய மாகாணத்தில் உள்ள நெய்ஸ்ஸில் (நைசா) ப்ளாச் பிறந்தார். இவர் நடுத்தர வர்க்க பெற்றோரான எட்விக் (ஸ்ட்ரைமர்) மற்றும் ஃபிரடெரிச் டி. "ஃபிரிட்ஸ்" ப்ளாச் ஆகியோரின் இரண்டாவது குழந்தை ஆவார். இவர் நைசாவில் கரோலினத்தில் மாணவராக இருந்தார். 1930 ஆம் ஆண்டு முதல் 1934 ஆம் ஆண்டு வரை மியூனிக் தொழில்நுட்ப பல்கலைக்கழகத்தில் வேதியியல் படித்தார். 1934 ஆம் ஆண்டில், யூதர்களின் நாசிசத்தின் துன்புறுத்தல் காரணமாக, இவர் 1936 ஆம் ஆண்டில் அமெரிக்காவிற்குச் செல்வதற்கு முன்பு, சுவிட்சர்லாந்தின் தாவோசில் உள்ள ஸ்வீசெரிஷ் ஃபோர்சுங்சின்ஸ்டிட்யூட்டுக்கு தப்பி ஓடினார். பின்னர் அவர் யேல் மருத்துவப் பள்ளியில் உயிரியல் வேதியியல் துறைக்கு நியமிக்கப்பட்டார்.
அமெரிக்காவில், ப்ளாச் கொலம்பியா பல்கலைக்கழகத்தில் சேர்ந்தார், மேலும் 1938 ஆம் ஆண்டில் உயிர் வேதியியலில் முனைவர் பட்டம் பெற்றார். 1939 ஆம் ஆண்டு முதல் 1946 ஆம் ஆண்டு வரை கொலம்பியாவில் கற்பித்தல் பணியில் ஈடுபட்டிருந்தார். அங்கிருந்து அவர் சிகாகோ பல்கலைக்கழகத்திற்குச் சென்றார். பின்னர் 1954 ஆம் ஆண்டில் ஆர்வர்டு பல்கலைக்கழகத்திற்கு உயிர்வேதியியல் பேராசிரியராகச் சென்றார். இவர் 1982 ஆம் ஆண்டு வரை பதவியில் இருந்தார். ஆர்வர்டு பல்கலைக்கழகத்தில் ஓய்வு பெற்ற பிறகு, புளோரிடா மாநிலப் பல்கலைக்கழகத்தில் மானிட அறிவியல் கல்லூரியில் மேக் அண்ட் எஃபி கேம்ப்பெல் டைனர் சிறந்த அறிஞர் அவையின் தலைவராகப் பணியாற்றினார்.
பிளாச் 1964 ஆம் ஆண்டில் கொழுப்பு மற்றும் கொழுப்பு அமில வளர்சிதை மாற்றத்தின் வினைவழிமுறை மற்றும் ஒழுங்குமுறை பற்றிய கண்டுபிடிப்புகளுக்காக உடலியங்கியல் அல்லது மருத்துவத்துக்கான நோபல் பரிசை தனது சகநாட்டவரான ஃபியோடர் லினனுடன் பகிர்ந்து கொண்டார். உடல் முதலில் பல படிகளில் அசிடேட்டிலிருந்து ஸ்குவாலீனை உருவாக்குகிறது, பின்னர் ஸ்குவாலீனை கொழுமியமாக மாற்றுகிறது என்பதை இவர்களின் பணி காட்டுகிறது. இவர் கொலஸ்ட்ராலில் உள்ள அனைத்து கார்பன் அணுக்களையும் மீண்டும் அசிடேட்டாக மாறும் வரை தொடர்ந்து பின்பற்றிக் கண்டுபிடித்தார். இவரது சில ஆராய்ச்சிகள் ரொட்டி அச்சில் உள்ள கதிரியக்க அசிடேட்டைப் பயன்படுத்தி நடத்தப்பட்டன: பூஞ்சைகளும் ஸ்குவாலீனை உருவாக்குவதால் இது சாத்தியமானது. இவர் எலிகளைப் பயன்படுத்தி தனது முடிவுகளை உறுதிப்படுத்தினார். அசிடைல் கோஎன்சைம் ஏ மெவலோனிக் அமிலமாக மாறுகிறது என்பதைக் காட்டிய பல ஆராய்ச்சியாளர்களில் இவரும் ஒருவர். ப்ளாச் மற்றும் லினென் இருவரும் மெவலோனிக் அமிலம் வேதியியல் ரீதியாக செயல்படும் ஐசோபிரீனாக மாற்றப்படுவதைக் காட்டினர். இது ஸ்குவாலீனுக்கு முன்னோடியாகும். பித்த நீர் மற்றும் பெண் பாலின ஹார்மோன் ஆகியவை கொழுமியத்திலிருந்து தயாரிக்கப்படுகின்றன என்பதையும் ப்ளாச் கண்டுபிடித்தார், இது அனைத்து ஸ்டீராய்டுகளும் கொழுப்பிலிருந்து தயாரிக்கப்படுகின்றன என்பதைக் கண்டறிய வழிவகுத்தது. இவரது நோபல் விரிவுரை "கொழுமியத்தின் உயிரியல் தொகுப்பு" ஆகும்.
1985 ஆம் ஆண்டில், ப்ளாச் அரச கழகத்தின் உறுப்பினரானார். 1988 ஆம் ஆண்டில், இவருக்கு தேசிய அறிவியல் பதக்கம் வழங்கப்பட்டது. thumb| 1964 ஆம் ஆண்டில் ஸ்டாக்ஹோமில் மனைவி மற்றும் குழந்தைகளுடன் பிளாச் பிளாச் மற்றும் அவரது மனைவி லோர் டியூட்ஸ் முதலில் முனிச்சில் சந்தித்தனர். இவர்கள் 1941 ஆம் ஆண்டில் அமெரிக்காவில் திருமணம் செய்து கொண்டனர். இவர்களுக்கு பீட்டர் கான்ராட் ப்ளாச் மற்றும் சூசன் எலிசபெத் ப்ளாச் என்ற இரண்டு குழந்தைகள் மற்றும் பெஞ்சமின் நீமன் ப்ளாச் மற்றும் எமிலி ப்ளாச் சோண்டல் என்ற இரண்டு பேரக்குழந்தைகள் இருந்தனர். இவர்கள் மாசசூசெட்ஸின் லெக்சிங்டனில் உள்ள சிக்ஸ் மூன் ஹில் என்ற இடத்தில் நூற்றாண்டின் நடுப்பகுதியில் பல பதின்ம ஆண்டுகளாக வாழ்ந்தனர். இவர் பனிச்சறுக்கு, டென்னிஸ் மற்றும் இசையை விரும்பினார். கோன்ராட் பர்லிங்க்டன், மாசசூசெட்ஸில் இதய செயலிழப்பு காரணமாக தனது 88 ஆம் வயதில் இறந்தார். இவரது மனைவி லோரே பிளாச் 2010 ஆம் ஆண்டில் 98 யதில் இறந்தார்.
மேற்கோள்கள்
பகுப்பு:2000 இறப்புகள் பகுப்பு:1912 பிறப்புகள் பகுப்பு:கொலம்பியா பல்கலைக்கழக முன்னாள் மாணவர்கள் பகுப்பு:அமெரிக்க உயிர்வேதியியலாளர்கள் பகுப்பு:நோபல் பரிசு பெற்ற யூதர்கள் பகுப்பு:நோபல் பரிசு பெற்ற செருமானியர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் மருத்துவப் பரிசு பெற்றவர்கள்
பிண்ணாக்கு
பிண்ணாக்கு என்பது கால்நடைகளுக்கான திட தீவனங்களில் ஒன்றாகும். இவை தாவரங்களுக்கு வளர் ஊக்கியாகவும் பயன்படுத்தப்படுகிறது. இது எண்ணெய் வித்து பயிர்களான நிலக்கடலை, எள்ளு, தேங்காய் போன்றவைகளில் இருந்து பிண்ணாக்கு உற்பத்தி செய்யப்படுகிறது.
எடுத்துக்காட்டாக ஆலிவ்ஸ் ஆலிவ் எண்ணெயிலிருந்தும், நிலக்கடலை நிலக்கடலை எண்ணெலிருந்தும், தேங்காய் தேங்காய் எண்ணெயிலிருந்தும் இந்த பிண்ணாக்கு பெறப்படுகிறது. திராட்சை ஒரு பழமாகும். அதிலிருந்தும் பிண்ணாக்கு தயார் செய்யப்படுகிறது.
மேலும் பிற பொது பிண்ணாக்கு, ஆலிவ் விதை, பருத்தி விதை, சூரியகாந்தி விதைகள் ஆகும். பிண்ணாக்கு இதிலிருந்தும் தான் தயாரிக்கப்படுகிறது.
எதுவாயினும், குறிப்பிட்ட பகுதியில் நச்சு ஆக இருக்கிறது. இருப்பினும் உரமாக பயன்படுகறிது. எடுத்துக்காட்டாக பருத்தி விதையில் நச்சு மூலபொருளான கோஸிபால் ஆக உள்ளது. பதப்படுத்துதல் முன்பு இந்த கோஸியில் நீக்கப்பட வேண்டும். பிண்ணாக்கு கால்நடை தீவனமாகவும், பயன்படுகிறது. இந்தப் பிண்ணாக்கு சர்க்கரை சத்து, புரதச் சத்து கொழுப்புச் சத்து கொண்டதாகும். சூநபாளத்தில் பெர்ஷியன் வாதாம் நுண்ணூட்டச் சத்து ஒரு தாவர காய், பருப்பு, தானியங்கள் உரமாகவும் பயன்படுகிறது. பிற பகுதிகளில் இது எரிபொருளாகப் பயன்படுகிறது. வாய்ப்புள்ள இடங்களில் எரிபொருள் செலவைக் குறைக்கிறது.
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள் பகுப்பு:கால்நடைத் தீவனங்கள்
சிதெங்கா வாவ்ரோவா
இவர் அலைவுநேர வால்வெள்ளியான 134P/கோவல்-வாவ்ரோவாவை இணையாக கண்டுபிடித்தார். இவர் இதைச் சிறுகோளாக வாலின்றிக் கண்டுபிடித்தார். இதற்கு 1983 JG எனும் தற்காலிகப் பெயரும் இடப்பட்டது. ஆனால், சார்லசு டி, கோவலின் பிந்தைய கண்டுபிடிப்புப் படிமங்களில் வால் அமைந்திருந்தது. சிறுகோள் மையம் இவர் 115 சிறுகோள்களைக் கண்டுபிடித்ததாகக் கூறுகிறது.
அந்தோனின் மிரிக்கோசு கண்டறிந்த புளோரா குடும்ப முதன்மைப் பட்டைச் சிறுகோளாகிய 3364 சிதெங்கா இவரது நினைவாகப் பெயரிடப்பட்டுள்ளது. இவர் 20 ஆண்டுகளாக கியெத் வான்காணகத்தின் சிறுகோள் வானளக்கையியல் திட்டத்தில் பணிபுரிந்து வருகிறார். பெயரீட்டு மேற்கோள் 1994 பிப்ரவரி 26 இல் வெளியிடப்பட்டது (சி.கோ.சுற்றறிக்கை. 23136).
வெளி இணைப்புகள்
பகுப்பு:1945 பிறப்புகள் பகுப்பு:செக் வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வால்வெள்ளி கண்டுபிடிப்பாளர்கள் பகுப்பு:வாழும் நபர்கள் பகுப்பு:பெண் வானியலாளர்கள்
நாடி சோதிடம்
thumb|அகத்தியர் நாடி சோதிடம் என்பது ஒருவருடைய கைரேகையைக் கொண்டு, அவரைப்பற்றி ஏற்கனவே எழுதிவைக்கப்பட்டதாக கருதப்படும் ஏடுகளைக் கண்டுபிடித்து அதிலுள்ள அவர் தொடர்பான விடயங்களை வாசித்து விளக்கி கூறுவதாக நம்பப்படும் ஒரு கலையாகும். பண்டைய முனிவர்கள் காலத்தில், வெப்பமண்டல இராசி மற்றும் 27 பக்கவாட்டு நட்சத்திரங்கள் அமைப்புடன் (Tropical Zodiac & 27 Sidereal Nakshatras system) பயன்படுத்தினர். இந்த முறை சப்தரிசி நாடி எனப்படும் ஒரு பண்டைய தமிழ் ஓலைச்சுவடியில் எழுதப்பட்டுள்ளது.
ஆண்களாயின் வலது கட்டைவிரல்(பெருவிரல்) கைரேகையும் பெண்களாயின் இடது கட்டைவிரற் கைரேகையும் பெறப்படுகிறது.
வரலாறு
வட்டெழுத்துக்கள்
இதன் எழுத்துக்கள் வட்டெழுத்துக்களாக பழந்தமிழ் எழுத்துக்களாக எழுதப்பட்டுள்ளவையாகும். இந்த சுவடிகளின் ஆசிரியர் குறித்து பல்வேறு கருத்துக்கள் நிலவுகின்றன. இச்சுவடிகள் 2000 வருட பழமை வாய்ந்தவை. இச்சுவடிகளை ஏழு முனிவர்களான (சப்தரிஷிகளான) அகத்தியர், கௌசிகர், வைசியர், போகர், பிரிகு, வசிஸ்டர், மற்றும் வால்மீகி இச்சுவடிகளை எழுதியவர்களாக கூறப்பட்டிருக்கின்றன. ஆனால் பெரும்பாலும் அகத்திய முனிவரின் பெயரிலேயே ஒலைகள் கிடைக்கின்றன, வாசிப்புகளும் அவர் பெயரிலேயே வாசிக்கப்படுகின்றன. இந்த போதனைக்குரிய சோதிடர்கள் தமிழ்நாட்டின் சிறப்புமிக்க வைத்தீசுவரன் கோயிலைசுற்றி வாழ்ந்து வருகின்றார்கள்.
பிரித்தானியர்கள் பங்கு
இந்த நாடி இலைகள் ஆரம்ப காலகட்டத்தில் (சுவடிகள்) தஞ்சை சரசுவதி மகால் நூலகத்தில் சேமித்து வைக்கப்பட்டிருந்தன. பிரித்தானியர்கள் பிரித்தானிய ஆட்சியின்பொழுது நாடி இலைகளில் குறிப்பிடப்பட்டுள்ள மருத்துவ குறிப்புகள், எதிர்காலம் குறித்த குறிப்புகள், மூலிகைகள் தயாரிக்கும் முறைகள் பற்றிய குறிப்புகளில் அதீத அக்கறை காட்டியதால் இங்கிருந்து சுவடிகள் சிலவற்றை எடுத்து சென்றுவிட்டனர். ஆனால் பல இலைகள் இங்கேயே பல செல்வந்தர்களின் வீடுகளில் இருப்பு வைத்துக் கொண்டனர். சில இலைகள் அழிந்து விட்டன, மீதமுள்ளவைகள் ஏலம் விடப்பட்டன. இவையெல்லாம் பிரித்தானியர் ஆட்சி காலத்திலேயே நடைபெற்றன. இந்த ஒலைச் சுவடிகளையே சோதிட குடும்பத்தினர் வைத்தீசுவரன் கோயிலில் பத்திரப்படுத்திவைத்துள்ளனர். பரம்பரையாக ஒருவர் பின் ஒருவராக இக்கலையை அவர்கள் அறிந்து வைத்திருக்கின்றனர்.
ஆன்மா குறித்த தகவல்கள்
நாடி சோதிடர்கள் 40% மட்டுமே ஆன்மாவின் எதிர்காலம் குறித்த தகவல்களை அச்சுவடியில் இருந்து தகவல்கள் பெற்று கூறுகின்றனர். அத்தகவல்கள் அவர்களுடைய நிகழ்காலம் மற்றும் இறந்தகாலத் தகவல்களோடு மிகவும் பொருந்தி இருப்பது ஆச்சரியத்துக்குரிய விடயமாகும். மேலும் எதிர்காலத் தகவல்களையும் தருகின்றனர்.
நாடி சோதிடம் பார்க்கும் முறை
ரேகைகள்
வழக்கமாக, சோதிடர் அல்லது வாசிப்பாளர் (வாசிப்பாளர் என்பதே பொருத்தமாகும்) சோதிடம் பார்க்கவருபவர்களின் கை கட்டை விரலின் கைரேகையை பெறுகின்றனர். ஆண்களாயிருந்தால் வலது கை கட்டைவிரல், பெண்களாயிருந்தால் இடதுகை கட்டை விரல் ரேகையினை பெறுகின்றனர். பின் அந்த ரேகைக்கு பொறுத்தமான சுவடிக் கட்டுகளை அவர்கள் குறைந்த பட்சமாக சேமித்து வைத்துள்ள களஞ்சியத்திலிருந்து தேடுகின்றனர். அக்கட்டுகளிலிருந்து அவருடையை (சோதிடம் பார்க்கும் நம்பிக்கையாளரின்) தனி பனை ஒலையை பிரித்தெடுக்கின்றனர். இதற்காக அவர்கள் கேட்கும் சில கேள்விகளைத் தொடுக்கின்றனர் அதற்கு ஆம் இல்லை என்ற பதிலை மட்டுமே தந்தால் போதும். சிலருடைய ஒலை இரண்டு கேள்விகளிலேயே கிடைத்துவிடும். ஆம் இல்லை பதில்
உதாரணத்திற்கு ஒருவருடைய பெயரின் (பாலசுந்தரம்) முதலெழுத்து "பா" "ந்" "ம்" அல்லது கடை, இடை எழுத்துக்கள் உயிர் மெய், இடை மெய் இன எழுத்துக்களில் வருகின்றதா என்று வினவி அவ்வெழுத்துகளையும் அவ்வோலையிலிருந்து படிப்பர் அவற்றுக்கு ஆம் அல்லது இல்லை என்று கூறினால் போதும். இவையனைத்தும் வெளிப்படையாகவே சந்தேகத்திற்கு இடமின்றியே கேடகப்படும். இந்த இரண்டு பதிலைத் தவிர வேறு எந்த பதிலையும் அவர்கள் எதிர்பார்ப்பதில்லை.
முழுத் தகவல்கள்
இப்படி ஒவ்வொரு ஓலையாக புரட்டி நம்முன் படிப்பர். சில பல வினாடிகளில் அல்லது நிமிடங்களில் நம்பிக்கையாளரின் முழுத் தகல்வல்கள் அனைத்தையும் ஒரு ஓலையில் இருந்து படிப்பர் நம்பிக்கையாளரின் பெயர், வயது, பிறந்த தேதி, மாதம், வருடம், இராசி, தாய், தந்தையர் பெயர், மனைவியின் பெயர், மனைவியின் தாய் தந்தையர் பெயர், தமையனார், தமக்கைகள், மகன்கள், மகள்கள் இவர்களின் பெயர்கள் மற்றும் அவர்களுடைய வயது என்று அனைத்தையும் மிகச்சரியாக படிப்பர். நம்பிக்கையாளர் அனைத்திற்கும் ஆம் ஆம் என்றும் கூறுகிறுகின்ற நிலைக்கு ஆளாகின்ற வகையில் அவையனைத்தும் மிகச்சரியாக இருக்கும்.
இறந்தகால, நிகழ்கால, எதிர்காலத் தகவல்கள்
சில நேரங்களில் நம்பிக்கையாளரின் சரியான தனி ஒலைக் கிடைக்காவிடின் அவரின் ஒலையை மீண்டும் வைத்தீசுவரன் கோயில் (அவர்கள் கூறும் தகவல்) சென்று தேடி எடுத்துவந்து பின் வாசிப்பர்.
அகத்தியர் ஏடுகள்
இந்த ஏடுகளை அகத்தியர் என்று அறியப்படும் ஒருவர் அல்லது பலர் எழுதியிருக்கிறார்கள் என்று நம்பப்படுகிறது.
ஒருவர் குறித்து இவ்வாறு எழுதிவைக்கப்படும் ஏடுகள் பல காண்டங்களாக அமைகின்றன. இவற்றில் 12 காண்டங்களும் 4 தனிக்காண்டங்களும் அடக்கம்.
நாடி சோதிடம் குறித்த நம்பிக்கைகள்
ஒரு திறந்த அறிவாக, கல்விக்கூடங்களில் பரவலாக கற்பிக்கப்படும் ஒன்றாக இத்துறை காணப்படாததாலும் பொதுத்தளத்தில் இதுபற்றிய உரையாடல்கள் மிகக்குறைவாகவே இடம்பெறுவதாலும் நாடி சோதிடம் குறித்த தகவல்கள் வாய்ச்சொல் மூலமாகவும் ஊகங்கள் மூலமாகவுமே பெறப்படத்தக்கனவாக உள்ளன.
இவ்வாறாக பரவலாக இத்துறைகுறித்து காணப்படும் நம்பிக்கைகள் வருமாறு
நாடி சோதிடம் பார்ப்பவர்களால் வழங்கப்படும் தகவல்கள்
கைரேகைகளைக் கொண்டு குறித்த நபர்களுக்குரிய ஏடுகளை கண்டுபிடித்து அவற்றை படித்து விளக்கங்கூறும் பணியினை செய்வதற்கென பல இடங்களிலும் பலர் உள்ளனர். பெரும்பாலும் இவர்கள் தம்மை விளம்பரப்படுத்தி தொழில் செய்கின்றனர்.
நாடி சோதிடம் குறித்த எதிர்நிலை கருத்துக்கள்
நாடி சோதிடம் ஒரு மூட நம்பிக்கையாகவே ஒரு பிரிவினரால் நோக்கப்படுகின்றது. நாடி சோதிடத்தினை விஞ்ஞான முறையாக, தர்க்க றிவியல் கோட்பாட்டு ரீதியில் விளக்க முடியாமையினை இப்பிரிவினர் தமது கருத்துக்களுக்கு அடிப்படையாக கொள்கின்றனர்.
மாய வித்தைக் கலைகள் போன்று ஒரு பொழுதுபோக்காகவோ அல்லது psuedo ஈடுபாடகவே இதைக் கருதலாம் என்ற கருத்தும் உண்டு.
நாடி சோதிடம் குறித்த சார்புநிலைக் கருத்துக்கள்
இயற்கைப்பொருட்கள் தொடக்கம் பிரபஞ்ச இயக்கம் வரைக்கும் ஒவ்வொன்றிலும், எல்லாவற்றிலும், ஒட்டுமொத்தமாகவும் ஒரு கோலம் இருக்கிறது என்ற அடிப்படையில், மனித வாழ்க்கை குறித்த ஒரு கோலத்தினடிப்படையில் நிகழ்வதாகக்கொண்டு, அதனை முன்கூட்டியே உய்த்தறியலாம் என்ற வாதம் இக்கலைக்கு சார்பாக முன்வைக்கப்படுகிறது.
தர்க்க முறை அறிவியலின் போதாமைகள் குறித்து விமர்சிக்கும் சில கருத்துமுதல்வாதிகளும், அறிவியலாளர்களும் தர்க்கம் தாண்டிய விஞ்ஞானமுறைகளூடாக இதனை நிரூபிக்கலாம் எனக் கருதுகிறார்கள்.
மேற்கோள்கள்
பகுப்பு:சோதிடம்
சையத் சிப்தே ராசி
சையத் சிப்தே ராசி (பிறப்பு: 1939 ஆம் ஆண்டு மார்ச் 7) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் அசாம் மற்றும் ஜார்கண்ட் ஆகிய மாநிலங்களின் ஆளுநராகவும், இந்தியாவின் துணை உள்துறை அமைச்சராகவும் பணியாற்றியுள்ளார்.
ஆரம்ப கால வாழ்க்கை
இவர் தனது இளங்கலை வணிகவியல் பட்டத்தை லக்னோ பல்கலைக்கழகத்தில் பெற்றார். அங்கு இவர் வணிகதுறை சங்கத்தின் தலைவராக தேர்ந்தெடுக்கப்பட்டார்.
சமூக பங்களிப்பு
இவர் லக்னோவில் 'அஞ்சுமான் அதாப்-இ-அத்பால்' என்ற சமூக-கலாச்சார அமைப்பை உருவாக்கினார். இந்த சங்கத்தின் வாழ்நாள் தலைவராக இருந்தார். இந்த அமைப்பு குழந்தைகளுக்கு உள்ளூர் மற்றும் மாநிலத்திற்குள் உட்பட்ட இடத்திற்கு சுற்றுப்பயணத்தை ஏற்பாடு செய்கிறது. மேலும் ஏழை மக்களுக்கு உதவும் வகையில் அதன் அலுவலகத்தில் ஒரு நூலகத்தை அமைத்துள்ளது. ஆண்டுதோறும் குழந்தைகளுக்கு பல்வேறு போட்டிகளை ஏற்பாடு செய்து பரிசுகளை வழங்குகிறது. மேலும் சிறந்த குழந்தைக்கு ஆண்டுதோறும் 'அஞ்சுமான் ப்ளூ' என்ற பட்டத்தையும் வழங்கப்படுகிறது.
அரசியல் வாழ்க்கை
இவர் 1969 ஆம் ஆண்டில் உத்தரபிரதேச இளைஞர் இந்திய தேசிய காங்கிரசில் இணைந்தார். 1971 ஆம் ஆண்டில் இளைஞர் காங்கிரசின் தலைவரானார். 1973 ஆம் ஆண்டு வரை தொடர்ந்து காங்கிரசை வழிநடத்தினார். 1980 ஆம் ஆண்டு முதல் 1985 ஆம் ஆண்டு வரை மாநிலங்களவையில் உறுப்பினராகவும், 1980 ஆம் ஆண்டு முதல் 1984 ஆம் ஆண்டு வரை உ.பி. காங்கிரஸ் குழுவின் பொதுச் செயலாளராகவும் இருந்தார். 1988ஆம் ஆண்டு முதல் 1992 ஆம் ஆண்டு வரை மாநிலங்களவையில் இரண்டாவது முறையும், 1992 ஆம் ஆண்டு முதல் 1998 ஆம் ஆண்டு வரை மூன்றாவது முறையும் தேர்ந்தெடுக்கப்பட்டார்.
மேற்கோள்கள்
"Remote Mindset - Open Magazine"<references group="" responsive="1">
வெளி இணைப்புகள்
பகுப்பு:வாழும் நபர்கள் பகுப்பு:அசாம் ஆளுநர்கள் பகுப்பு:ஜார்க்கண்ட் ஆளுநர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:உத்தரப் பிரதேச நபர்கள் பகுப்பு:1939 பிறப்புகள் பகுப்பு:இந்திய முஸ்லிம்கள்
அலெக்சாந்தர் மெர்வர்ட்டு
அலக்சாந்தர் மிக்கைலோவிச் மெர்வர்ட்டு (Александр Михайлович Мерварт) (1884 - 1932), உருசிய நாட்டு இந்தியவியலாளர், மொழியியாளர், மற்றும் திராவிடவியலாளர் ஆவார். உருசியாவின் முதல் திராவிட மொழியிலாளர் இவர் என்பது குறிப்பிடத்தக்கது.
இவர் 1913 ஆம் ஆண்டில் மனிதவியல் மற்றும் இனவியல் துறையின் இந்தியக் கிளையின் தலைவராக நியமிக்கப்பட்டார். 1914-1918 ஆண்டுகளில், இவரும் இவர் துணையும் தென்னிந்தியா. இலங்கை, மலேசியா, சிங்கப்பூர், இந்தோனேசியா ஆகிய நாடுகளுக்கு சுற்றுப் பயணம் மேற்கொண்டனர், தென்னாசியா மற்றும் தென்கிழக்காசியா தொடர்பான கலை மற்றும் பண்பாட்டு பொருட்களை சேகரித்தனர். லெனின்கிரேடு நகருக்கு திரும்பியபின் லெனின்கிரேடு மாநில பல்கலைக்கழகத்தில் ஆசிரியராகப் பணியாற்றினார். இவர் உருசிய நாட்டுப் பல்கலைக்கழகத்தில் தமிழ் மொழிப் பாடத்தை முதன்முதலாக அறிமுகப்படுத்தினார் என்பது குறிப்பிடத்தக்கது. 1926-1929 ஆண்டுகளுக்கிடையான காலகட்டத்தில் இருபது அறிவியல் ஆய்வுக் கட்டுரைகளை வெளியிட்டார்.
திருவிஜயமங்கை விஜயநாதேஸ்வரர் கோயில்
திருவிசயமங்கை - திருவிஜயமங்கை வியநாதேஸ்வரர் கோயில் சம்பந்தர், அப்பர் பாடல் பெற்ற காவிரி வடக்கரையில் அமைந்துள்ள சிவாலயமாகும்.
தல வரலாறு
பஞ்சபாண்டவர்களில் ஒருவரான அர்ஜுனன்(விஜயன்) வழிபட்ட தலம். இதனால் ஈசனுக்கு விஜயநாதர் எனபெயர் வந்தது. விஜயமங்கை என்பது கோவில் பெயரே ஊரின் பெயர் கோவந்தபுத்தூர்(கோ கறந்த புத்தூர்). சிவலிங்கத் திருமேனியின்மீது பசு தானே பாலை சுரந்து வழிபட்ட தலம். குருஷேத்திரப் போரின் போது அர்ஜூனன் பாசுபதாஸ்திரம் ஈசனிடம் பெற வேண்டி இவ்வாலயத்தில் கடும் தவம் செய்தார். பாசுபதாஸ்திரத்தை அர்ஜூனன் பெற்றால் பெரும் ஆபத்து என்பதை உணர்ந்த துரியோதனன் முகாசுரன் என்பவனை அனுப்பி தவத்தைக் கலைக்கச் சொன்னான். முகாசுரன் பன்றியின் உருவெடுத்து அர்ஜூனனைத் தாக்க பாய்ந்த போது பக்தனை காப்பாற்ற நினைத்த ஈசன் வேடன் உருகொண்டு பன்றியைக் கொன்றார். பன்றியை கொன்றது குறித்து சொற்போரும் விற்போரும் நடந்தது. அர்சுனன் வில் முறிந்தது. முறிந்த வில் கொண்டு வேடன்முடி நோக்கி அம்பு எய்தார் முடியில் பட்ட அம்பு, உலக உயிர்கள் அனைத்தின் மீதும் பட்டது. அர்ஜுனன் முன் இறைவன் தோன்றினார். அர்ஜுனன் தன் செயலுக்கு மன்னிப்பு கேட்டு பணிந்தார். ஈசன் விஜயனான அர்ஜூனனுக்கு பாசுபதாஸ்திரத்தை அருளினார். இன்றும் இவ்வாலய லிங்கத் திருமேனியில் அம்பு பட்ட தழும்பு கோடு போல் காணப்படுகிறது. திருஞானசம்பந்தரும், திருநாவுக்கரசரும் தொழ வரும்பொழுது கொள்ளிடத்தில் வெள்ளம் பெருக்கெடுத்து ஓடியது. எனவே தென்கரையில் இருந்தபடியே பதிகம் பாடினர். அப்போது இவர்களுக்கு காட்சி தரும் பொருட்டு விநாயகரும் முருகப்பெருமானும் தெற்கு நோக்கி திரும்பினர். இன்றும் இவ்வாலய விநாயகரும் முருகரும் தென்திசை நோக்கி இருப்பதைக் காணலாம்.
அமைவிடம்
இது தஞ்சை மாவட்டத்தில் அமைந்துள்ளது. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 47வது சிவத்தலமாகும்.
கோயில் அமைப்பு
நுழைவாயிலைக் கடந்து உள்ளே சென்றதும் பலிபீடம், நந்தி காணப்படுகின்றன. அடுத்து விநாயகர் உள்ளார். தொடர்ந்து உள்ளே செல்லும்போது மண்டபத்தில் வலப்புறம் நால்வர் சன்னதியும், இடப்புறம் நவக்கிரக சன்னதியும் உள்ளன. அடுத்து மங்கைநாயகி சன்னதி உள்ளது. மூலவர் கருவறைக்கு முன்பாக விநாயகர், முருகன் இரு புறங்களிலும் உள்ளனர். கருவறை கோஷ்டத்தில் தட்சிணாமூர்த்தி உள்ளார். திருச்சுற்றில் சண்டிகேஸ்வரர் சன்னதி உள்ளது.
வழிபட்டோர்
அர்ச்சுனன் (விஜயன்) வழிபட்ட தலமென்பது தொன்நம்பிக்கை (ஐதிகம்).
வெளி இணைப்புக்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:காவேரி வடகரை சிவன் கோயில்கள்
ஏகே-47
ஏகே-47 (Ak-47, 1947 இன் கலாசுனிக்கோவ் தானியங்கி துப்பாக்கி) 7.62 மிமீ தாக்குதல் துப்பாக்கி சோவியத் ஒன்றியத்தில் மிக்கைல் கலாசுனிக்கோவ் என்பவரால் இரு வகையாக உருவாக்கப்பட்டது.
ஒன்று நிலையான பிடியுடன் (Fixed Stock) கூடிய ஏகே 47 மற்றொன்று ஏகேஎஸ் 47 உலோகத் தோள்தாங்கு பிடியுடன் (Metal shoulder stock) தயாரிக்கப்பட்டது.
இந்தத் துப்பாக்கி 1944 முதல் 1946 வரை வீரர்கள் பழகுவதற்காக சோதனை முயற்சியாக இராணுவத்தில் பயன்படுத்தப்பட்டது. 1949 முதல் அதிகாரப்பூர்வமாக சோவியத் இராணுத்தில் சுடுகலனாக (Carbine) அல்லது துப்பாக்கியாக சேர்க்கப்பட்டது.
இதுதான் முதன் முதலில் குறைந்த செலவில் நீடித்து உழைக்கக்கூடிய, பயன்படுத்துவதற்கு எளிதான தன்மையுடன் தயாரிக்கப்பட்ட நவீன துப்பாக்கியாகும். உலகளவில் அதிகமாகப் பயன்படுத்தப்படும் துப்பாக்கியும் இதுவே.
இரண்டாம் உலகப்போரின் போது தயாரிக்கத் தீர்மானிக்கப்பட்டு அதன்படி உருவாக்கப்பட்டு உலகப்போர் முடிவுற்றபின் பயன்பாட்டுக்கு வந்தது.
பகுப்பு:தாக்குதல் மரைகுழல் துப்பாக்கிகள்
வெச்லி சினைப்சு
வெச்லி திரெண்ட் சினைப்சு (Wesley Trent Snipes) (பிறப்பு: 31 சூலை1962) என்பவர் அமெரிக்க நாட்டு நடிகர், திரைப்படத் தயாரிப்பாளர் மற்றும் தற்காப்புக் கலைஞர் ஆவார். இவர் பிளேடு என்ற மார்வெல் வரைகதை கதாபாத்திரத்தை வைத்து வெளியான பிளேடு (1998), பிளேடு 2 (2002) மற்றும் பிளேடு 3 (2004) போன்ற திரைப்படங்களில் நடித்ததன் மூலம் அறியப்படும் நடிகர் ஆனார்.
ஆரம்ப கால வாழ்க்கை
இவர் 31 சூலை1962 ஆம் ஆண்டில் உதவியாசிரியரான மரியன் மற்றும் விமான பொறியாளரான வெஸ்லி ருடால்ப் சினைப்சு ஆகியோருக்கு மகனாக புளோரிடாவின் ஒர்லாண்டோவில் பிறந்து நியூயார்க்கில் வளர்ந்தார்.
வெளி இணைப்புகள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:ஆபிரிக்க அமெரிக்க நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:திரைக்கதை ஆசிரியர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள்
சா-இ தலக்யோரி, சூசெஃப்பு
சா-இ தலக்யோரி, சூசெஃப்பு (Chah-e Talqori,, பிற பெயர்கள் : Chāh-e Talqorī; also known as ‘Alīābād) என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 16 நபர்கள் ஆகும். இந்த நபர்கள் மொத்தம் 5 குடும்பங்களில் வாழ்ந்து இருந்தனர்.
தகவற்பெட்டி விவரம்
தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-
நாடு
பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.
மாகாணம்
ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.
மண்டலம்
மூன்றாம் நிலை, ஆட்சி ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் சரெசுடன் ( šahrestân, County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம் என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (šahr ("city, town"), stân ("province, state") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான, தமிழ்ச் சொல் மண்டலம் எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு நகரங்களையும் (பாரசீகம்: شهر  šahr ) அத்துடன் தெகெசுதன், ஈரான் என்ற ஊர்ப்புறத் திரட்சிகளையும் ( دهستان  dehestân ) பெற்றிருக்கும். இதனுள் ஒரு நகரமே, அந்த மண்டலத்தின் தலைநகராக ச் செயல்படுகிறது. ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.